**Locuri natale**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Drumuri de piatra unduind sub zare,

și-nainte-un sat bătut de soartă,

dealuri… văi… dogoare…

Soarele de-aici se trezește

cu toți graurii somnoroși;

lumina de-aici izvorește

dispersată-n cântec de cocoși.

Oamenii sunt înfrațiți cu liniștea,

și au vâlvâtăile sufletului curate;

domol de tulbure, pârâul care curge

ascunde întâmplări neîntâmpinate.

Și uite colo un bătrân,

hohotește-n râs și veselie;

învrednicit de-o viață solară,

în pas grăbit, aleargă-n veșnicie.